সবজে নীল (রং)

সবজে নীল বা নীলচে সবুজ বা পেষ্ট নীল ও সবুজ রঙের মাঝামাঝি একটি রং। এটিকে ইংরেজিতে সায়ান (Cyan) নামে ডাকা হয়। ৪৯০ – ৫২০ ন্যানোমিটার তরঙ্গদৈর্ঘ্যের আলো চোখে পড়লে এই রং প্রত্যক্ষ ও অনুভূত হয়। রঙিন মুদ্রণে ব্যবহৃত বিভাজক রঙপ্রণালী তথা সিএমওয়াইকে রং মডেলে সবজে নীল একটি মূল রঙ যার সাথে আছে ম্যাজেন্টা, হলুদ ও কালো। কম্পিউটার ও টেলিভিশনের পর্দায় রং গঠনে ব্যবহৃত সংযোজী রংপ্রণালী তথা আরজিবিতে সবুজ ও নীল আলোর সমন্বয়ে সবজে নীল রং তৈরি করা হয়। সবজে নীল লালের পরিপূরক রঙ; অর্থাৎ, সাদা আলো থেকে লাল সরালে সবজে নীল রং পাওয়া যায়। কালো পর্দার ওপর লাল আলো ও সবজে নীল আলো সঠিক অনুপাতে মেশালে সাদা রং উৎপন্ন হবে। ওয়েব রঙ হিসেবে সবজে নীল অ্যাকুয়ার সমার্থক। সবজে নীল রঙের বিভিন্ন মাত্রা রয়েছে। সবজে নীল শ্রেণীভুক্ত রংগুলির মধ্যে তিলি (Teal টিল), ফিরোজা (Turquoise টারকয়েজ), বৈদ্যুতিক নীল রং, নীলাভ-সবুজ পান্না রং (Aquamarine অ্যাকুয়ামেরিন), ইত্যাদি উল্লেখ্য। কম্পিউটার ও টিভি পর্দায় রঙিন চিত্র প্রদর্শনে ব্যবহৃত লাল-সবুজ-নীল রং প্রতিমানে (আরজিবি কালার মডেল) সবুজ ও নীল আলোর সমন্বয়ে সবজে নীল রং তৈরি করা হয় । সংযোজী রঙের লাল-সবুজ-নীল রংচক্রে (আরজিবি কালার সাইকেল) সবজে নীল রংটি নীল ও সবুজের মধ্যে অবস্থান করে। রঙিন মুদ্রণে ব্যবহৃত সিএমওয়াইকে রং প্রতিমানে সবজে নীল, ম্যাজেন্টা ও হলুদ একত্রে মিলে কালো রং তৈরি করে। তবে পুরোপুরি নিখুঁত না হওয়ায় কাজের সময় এতে কিছু কালো কালি মেশানো হয়। বর্তমানে রঙিন মুদ্রণযন্ত্র বা কালার প্রিন্টারে সব রং পাবার জন্য ম্যাজেন্টা, সবজে নীল ও হলুদ কালি ব্যবহার করা হয়। সবজে নীল ও লাল পরস্পর পরিপূরক রং। রং দুইটি তীব্রভাবে বিপরীত কিন্তু সঙ্গতিপূর্ণ। আর একত্রে মেশানো হলে রংপ্রণালী অনুসারে তারা সাদা, কালো বা ধূসর বর্ণ ধারণ করে। বালুময় সৈকতের কাছে অগভীর সমুদ্রের পানির রং হয় সবজে নীল, কারণ সমুদ্রের জল সূর্যালোকের লাল রং শোষণ করে এবং সবজে নীল রং বিচ্ছুরণ করে। উজবেকিস্তানের সমরখন্দে তিল্লা কারী মসজিদের সবজে নীল গম্বুজ। তুরস্ক এবং মধ্যএশিয়ার স্থাপত্যে এই রংটি ব্যাপকভাবে ব্যবহৃত হয়। ভয়েজার ২ মহাকাশযান থেকে দেখা ইউরেনাস গ্রহ। বায়ুমণ্ডলে মিথেন গ্যাসের মেঘের কারণে গ্রহটিকে সবজে নীল দেখায়। জার্মানির একটি অস্ত্রোপচারকারী দল। শল্যবিদ এবং শুশ্রুষাকারীরা সাধারণত সবজে নীল রঙের আলখাল্লা (গাউন) পরেন, আর অস্ত্রোপচার কক্ষের দেয়ালেও এই রং করা হয়, কারণ এটি লালের বিপরীত রগ। ফলে দেহের রক্তলাল বর্ণের অঙ্গগুলি অস্ত্রোপচারের সময় স্পষ্টভাবে ফুটে ওঠে। সবজে নীলের ইংরেজি প্রতিশব্দ হল সায়ান। ইংরেজি সায়ান শব্দটি এসেছে প্রাচীন গ্রীক শব্দ κύανος (কিয়ানোস) হতে, যার অর্থ "গাঢ় নীল, গাঢ় নীল এনামেল, ল্যাপিস লাজুলি"। ইংরেজিতে এই রঙটি আগে "সায়ান ব্লু" (Cyan blue) নামে পরিচিত ছিলো, অথবা cyan-blue রূপে এবং ইংরেজি রংনাম হিশেবে সায়ানের প্রথম ব্যবহার হয় ১৮৭৯ সালে। রঙনামটির আরেক সম্ভাব্য উৎস হতে পারে কর্ণফ্লাওয়ার (Centaurea cyanus) হতে বানানো একপ্রকার ডাই। ডানপাশে দেখানো ওয়েব রঙ সায়ান লাল-সবুজ-নীল রং প্রতিমানে একটি মাধ্যমিক রঙ। এক্স11 রঙসমূহের মধ্যে এটিকে সায়ান ও অ্যাকুয়া দুটোই বলা হয়ে থাকে। আবার এইচটিএমএল রঙতালিকায় এই রঙটিকেই বলে অ্যাকুয়া। সিএমওয়াইকে রঙপ্রণালীতে ব্যবহৃত সায়ানের চেয়ে ওয়েব সায়ান অনেক বেশি উজ্জ্বল আর ওয়েব রঙগুলোকে হুবহু কাগজে ছাপা সম্ভব নয়। সাধারণ কালি দিয়ে ওয়েব সায়ান ছাপাতে হলে নিচের প্রিন্টারস সায়ানের সাথে খানিকটা সাদা কালি যোগ করতে হয়, ফলে ছাপানোর সময় এটি আর প্রাথমিক বিভাজক রং থাকে না। এটাকে বলে অ্যাকুয়া (1598 সাল থেকে ব্যবহৃত নাম), কারণ সাধারণত পানির সাথে রঙটার সাদৃশ্য দেখা যায়য়, বিশেষত ট্রপিকাল অঞ্চলের সমুদ্রসৈকতে। চার-রঙা ছাপায় ব্যবহৃত সাধারণ কালিগুলোর একটি সায়ান; অন্য তিনটি ম্যাজেন্টা, হলুদ এবং কালো। এ রঙগুলোকে একত্রে বলা হয় সিএমওয়াইকে (CMYK)। যদিও সংযোজী মাধ্যমিক এবং বিভাজক প্রাথমিক দুরকমকেই সায়ান বলা হয়, তারা একটি অপরটি হতে যথেষ্ট ভিন্ন হতে পারে। আরজিবি রঙস্থান ও ব্যবহৃত কালির ওপর ভিত্তি করে আরজিবি মাধ্যমিক সায়ানের চেয়ে প্রিন্টারস সায়ান কম বা বেশি স্যাচুরেটেড হতে পারে। প্রসেস সায়ান আরজিবি রং নয়, আর সিএমওয়াইকে থেকে আরজিবিতে রূপান্তরের কোনো নির্দিষ্ট পদ্ধতিও নেই। প্রিন্টারের কালির মিশ্রণ বহুরকম হতে পারে, ফলে মুদ্রিত রঙের অনেক বৈচিত্র্য থাকা স্বাভাবিক। কারণ বাস্তবের বিভাজক রঙের মিশ্রণ সবসময় একই ফল দেয় না, যেহেতু রঙটির উৎপাদনের কম্পাঙ্ক তার অন্য রঙের সাথে মিশ্রণের ক্ষেত্রে প্রভাব ফেলে। প্রসেস সায়ান (process cyan) রঙের একটি সাধারণ নমুনা ডানের বাক্সে দেখানো হলো। বিশুদ্ধ পানি প্রায় বর্ণহীন। তবে তা নীল আলোর চেয়ে লাল আলো একটু বেশি শোষণ করে। ফলে বিপুল পরিমাণ পানিতে হালকা নীল আভা দেখা যায়; আর পানির সূক্ষ্ণ কণাসমূহের কারণে বিচ্ছুরণ বৃদ্ধি পেয়ে নীল রঙকে সবুজে রূপান্তর করে যা হয়ে ওঠে সবজে নীল। "সায়ানাইড" নামটি এসেছে সায়ানাইড আয়ন ধারণকারী কণা প্রুশীয় নীল থেকে যার রং অনেকটা নীলাভ সবজে নীল। সায়ানোব্যাকটেরিয়া (যাকে সবজে নীল শৈবাল নামেও ডাকা হয়) খাদ্যশৃঙ্খলের একটি গুরুত্বপূর্ণ অংশ। ইউরেনাস গ্রহটি সবজে নীল রঙের কারণ এর বায়ুমণ্ডলে বিপুল পরিমাণে মিথেন গ্যাস উপস্থিত। প্রাকৃতিক গ্যাস (মিথেন) বহু জায়গায় রান্নার কাজে ব্যবহৃত হয়। বায়ুর দহনে এর শিখা সবজে নীল বর্ণের দেখায়। সায়ানোটাইপ, বা ব্লুপ্রিন্ট (নীলনকশা), একটি মনোক্রোম আলোকচিত্র মুদ্রণ পদ্ধতি, প্রুশিয়ান নীল কণা ব্যবহার করে গাঢ় "সায়ান-নীল" রং মুদ্রণ করতে পারত। "সায়ানোকালার" নামের বাইপ্যাক কালার প্রসেসে আলোকচিত্রী একটি ক্যামেরায় দুটি ফিল্ম লোড করতো, একটি অর্থোক্রোমাটিক, রঞ্জিত লাল, এবং তার পিছনে একটি প্যানক্রোমাটিক স্ট্রিপ। রঙের আলো অর্থো স্টকের সায়ান রেকর্ডকে প্রকাশ করবে, যা ফিল্টার হিসেবেও কাজ করে কেবল লাল আলোকে প্যানক্রোমাটিক ফিল্ম স্টকে প্রদর্শন করবে। সায়ানোসিস হলো ত্বকের অস্বাভাবিক নীল নীল রঙ, যা অক্সিজেন গ্রহণে স্বল্পতার লক্ষণ; এই রোগে আক্রান্ত ব্যক্তিকে বলে "সায়ানোটিক"। সায়ান রং বেদ চিকিৎসা পদ্ধতির গলঃচক্রের সাথে সম্পর্কিত। ১৯শ শতকে শল্যবিদেরা সাদা আলখাল্লা পরতেন, কিন্তু ২০ শতকে তাঁরা বিভিন্ন কারণে সবজে নীল বা সবুজ শল্য-আলখাল্লা পরতে শুরু করেন। প্রথমত, অস্ত্রোপচার কক্ষের উজ্জল আলো সাদার চেয়ে সবজে নীল রঙে কম প্রতিফলিত হতো, ফলে অস্ত্রোপচারকারীদের চোখে চাপ কম পড়তো। দ্বিতীয়ত, সবজে নীল লালের পরিপূরক রঙ, তাই লাল রক্ত সবজে নীল আলখাল্লায় টকটকে দেখায় না, বরং কালো বা ধূসর দেখায়। এছাড়া দীর্ঘসময় একটানা লাল রং দেখার পর সাদার দিকে তাকালেও লাল রঙই চোখে ভাসে, কিন্তু সবজে নীল রঙের ক্ষেত্রে তা হয় না। শেষত, সবজে নীল রঙটি বেশ আরামদায়ক এবং শীতল, ফলে রোগীরাও কম উদ্বিগ্ন হয়। রঙের তালিকা কমলা আগে বলা হতো "হলদে-লাল"। উইকিমিডিয়া কমন্সে সবজে নীল (রং) সংক্রান্ত মিডিয়া রয়েছে। "Results for "cyan""। Dictionary.com। Lexico Publishing Corp.। ২০০৭। সংগ্রহের তারিখ ২০০৭-১১-২২।  Oxford English Dictionary Khalifa, Rashad (trans)। "Sura 76, The Human (Al-Insaan)"। Quran The Final Testament। সংগ্রহের তারিখ ২০০৭-১১-৩০।  "In the 20th century an influential doctor switched to green because he thought it would be easier on a surgeon's eyes...Green may be especially well-suited to help doctors see better because it is the opposite of red on the color wheel." (Livescience.com). "Online Etymology Dictionary"। সংগ্রহের তারিখ ৩০ সেপ্টেম্বর ২০১৪।  "Henry George Liddell, Robert Scott, A Greek-English Lexicon, κύα^νος"। সংগ্রহের তারিখ ৩০ সেপ্টেম্বর ২০১৪।  J. Arthur H. Hatt (১৯০৮)। The Colorist: Designed to Correct the Commonly Held Theory that Red, Yellow, and Blue are the Primary Colors and to Supply the Much Needed Easy Method of Determining Color Harmony। D. Van Nostrand Company।  Shorter Oxford English Dictionary, 5th edition. Maerz and Paul A Dictionary of Color New York:1930 McGraw-Hill page 194 The Pigment Compendium: A Dictionary of Historical Pigments, Nicholas Eastaugh, Valentine Walsh, Tracey Chaplin, Ruth Siddall, 2004, Routledge, আইএসবিএন ৯৭৮১১৩৬৩৭৩৮৫৫ Pigment Compendium: A Dictionary of Historical Pigments। সংগ্রহের তারিখ ৩০ সেপ্টেম্বর ২০১৪।  Maerz and Paul The Dictionary of Color 1930 (see under Aqua in Index, page 189) Using HSL color space#Conversion from RGB to HSL or HSV, v=247/255 "tintbook.com"। ১০ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০১৪।  Craig F. Bohren (২০০১)। Clouds in a Glass of Beer: Simple Experiments in Atmospheric Physics। Courier Dover Publications। আইএসবিএন 0-486-41738-7।  Mike Ware (১৯৯৯)। Cyanotype: the history, science and art of photographic printing in Prussian blue। NMSI Trading Ltd। আইএসবিএন 1-900747-07-3।  Mosby's Medical, Nursing & Allied Health Dictionary। Mosby-Year Book (4th সংস্করণ)। ১৯৯৪। পৃষ্ঠা 425।  Michael., Reid, (২০১২)। Handbookofthe energy, aura and chakra systemwhat you never learned in.। Lulu Com। আইএসবিএন 9781471687372। ওসিএলসি 935650710।  "Why Do Doctors Wear Green or Blue Scrubs?"। Livescience.com। সংগ্রহের তারিখ ২১ আগস্ট ২০১৫।